Diari Oficial de la Generalitat Valenciana


Sumari del DOGV 4760, del 25-05-2004 (2004/5237)

ORDE de 10 de maig de 2004, de la Conselleria de Sanitat, per la qual es convoca una beca per a ajuda a pràctiques professionals en automatització i captura de dades per a implantar el sistema d'informació poblacional de càncer, per a l'any 2004.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5237


Data del document
:   10-05-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * ajuda pública
    * assignació per estudis
    * professió de la informàtica

ORDE de 10 de maig de 2004, de la Conselleria de Sanitat, per la qual es convoca una beca per a ajuda a pràctiques professionals en automatització i captura de dades per a implantar el sistema d'informació poblacional de càncer, per a l'any 2004. [2004/X5237]
  
La Conselleria de Sanitat, a través de Direcció General de Salut Pública, convoca la concessió d'una beca per a ajuda a pràctiques professionals en automatització i captura de dades del sistema d'informació poblacional de càncer, per a l'any 2004.
  
L'objectiu general d'esta convocatòria és afavorir la producció de coneixement científic com a element base sobre el qual fonamentar els programes, les polítiques de salut i les activitats del sistema de vigilància en salut pública.
  
Per això, a proposta de la Direcció General de Salut Pública, i fent ús de les facultats que em conferixen el Decret 116/2003, d'11 de juliol, que aprova el Reglament Orgànic i Funcional de la Conselleria de Sanitat, modificat per l'Orde de 31 de juliol de 2003 i la correcció de 31 de juliol de 2003 i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
La present orde té per objecte convocar un concurs públic per a la concessió d'una beca destinada a llicenciats i enginyers en informàtica per a l'ampliació i el foment de la formació de la persona becada, així com facilitar-li les pràctiques professionals a través de la participació en els projectes de la Direcció General de Salut Pública, especialment en els d'automatització i captura de dades per al sistema d'informació poblacional de càncer, i aprovar les bases per què es regix esta convocatòria, incloses com annex I i annex II de la present resolució.
  
Article 2
  
La beca que regula esta orde es finançaran a càrrec de l'aplicació pressupostària, 09.73.17.3592.771.63.YH, de la Direcció General de Salut Pública, línia de subvenció amb codi comptable T5813000, per un import total màxim de 12.600,00 euros per a l'any 2004.
  
Article 3
  
S'autoritza el director de la Direcció General de Salut Pública perquè, en l'àmbit de les seues competències, adopte les mesures necessàries per al desplegament i aplicació d'esta orde.
  
Article 4
  
Contra la present orde, que exhaurix la via administrativa, pot interposar-se recurs contenciós administratiu, davant la sala contenciosa administratiu del Tribunal Superior de Justícia de la Comunitat Valenciana, dins del termini de dos mesos, a comptar des de l'endemà de la publicació, segons que establixen els articles 10 i 46 de la Llei reguladora de la Jurisdicció Contenciosa Administrativa. Potestativament, es pot interposar un recurs de reposició, davant el conseller de Sanitat en el termini d'un mes des de la publicació o modificació (article 116 de la Llei 30/92) segons que disposen els articles 116 i 117 de la Llei 30/1992, de 26 de novembre.
  
Article 5
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 10 de maig de 2004
  
El conseller de Sanitat,
  
VICENTE RAMBLA MOMPLET
  
ANNEX I
  
Beca per a ajuda a pràctiques professionals, l'ampliació i el foment de la formació de la persona becada, així com facilitar-li les pràctiques professionals a través de la participació en els projectes de la Direcció General de Salut Pública, especialment en els d'automatització i captura de dades per al sistema d'informació poblacional de càncer.
  
Primera. Objecte
  
La beca té per objecte l'ampliació i el foment de la formació de la persona becada, així com facilitar-li les pràctiques professionals a través de la participació en els projectes de la Direcció General de Salut Pública, especialment en els d'automatització i captura de dades per al sistema d'informació poblacional de càncer.
  
Segona. Nombre de beques i duració.
  
Es convoca una beca i estarà destinada a llicenciats o enginyers en Informàtica que exercirà l'activitat objecte de la beca, en la Direcció General de Salut Pública. El període de duració de la beca comprendrà des de l'endemà de la notificació fins al 31 de desembre de 2004. No obstant això, pot prorrogar-se a l'exercici 2005, mitjançant una resolució que explicita els motius, condicionada a l'existència de consignació pressupostària, adequada i suficient, en l'exercici 2005. En qualsevol cas, la beca no ha de tindre una duració superior a 18 mesos.
  
Tercera. Dotació, pagament de la beca
  
La beca està dotada de 1.050 euros bruts mensuals, amb un import total màxim per a l'any 2004 d'aprofitament de 12.600 euros, que estarà subjecta a la retenció que corresponga legalment. El becari ha d'acreditar que posseïx cobertura sanitària.
  
L'import de la beca s'abonarà mensualment, després de l'emissió del certificat de conformitat pel director general de Salut Pública, respecte a les tasques efectuades pel becari.
  
Quarta. Titulació exigida
  
Els aspirants que desitgen accedir a la present convocatòria de beca han d'estar en possessió del títol de llicenciat o enginyer en Informàtica amb posterioritat a 1997.
  
Cinquena. Condicions generals i barem
  
1. Es tindran en compte en el procés de selecció, els coneixements següents:
  
a) Haver cursat matèries relacionades amb l'estadística
  
b) Coneixement en disseny de bases de dades
  
c) Coneixement de sistemes de gestió de bases de dades relacionals
  
d) Coneixements d'anglés, especialment a nivell de lectura.
  
2. Els mèrits adduïts pels aspirants es valoren de la forma següent:
  
a) Expedient acadèmic: fins a 3 punts
  
b) Formació extraacadèmica: fins a 2 punts
  
c) Valoració d'aspectes curriculars relacionats amb l'activitat objecte de la beca: fins a 4 punts
  
d) Coneixements de ferramentes informàtiques pròpies de la plaça: fins a 2 punts
  
e) Coneixement de valencià i altres idiomes comunitaris diferents del castellà: fins a 1 punt.
  
3. Seran excloses les sol·licituds dels aspirants que tinguen una relació laboral remunerada. Els mèrits que s'al·leguen hauran de ser acreditats, ben compulsats, en el moment de presentació de sol·licituds.
  
Sisena. Formalització de sol·licituds i termini
  
1. Els models d'impresos de sol·licitud s'ajustaran a l'establit en l'annex II i s'han de presentar en el Registre General de la Conselleria de Sanitat (c/ del misser Mascó núm. 31 de València).
  
Els candidats han de presentar la seua sol·licitud en el mateix Registre General o tramitar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant la documentació següent:
  
- fotocòpia compulsada del títol de llicenciat o enginyer en Informàtica o del document acreditatiu d'haver abonat els drets d'expedició del títol.
  
- expedient acadèmic
  
- qualssevol altres documents que acrediten la possessió del títol o mèrits, docents, investigadors o professionals que es desitgen al·legar
  
- declaració responsable de no tindre concedida qualsevol altra beca o ajuda per a esta o semblant activitat i estar al corrent en les seues obligacions fiscals i davant la Seguretat Social.
  
- declaració responsable de no tindre relació laboral.
  
- una altra documentació que l'aspirant considere d'interés.
  
Perquè siguen tinguts en compte en la baremació, se'n requerirà l'acreditació mitjançant la presentació de fotocòpies compulsades dels documents oficials corresponents.
  
2. El termini de presentació de sol·licituds és de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Les sol·licituds es dirigiran a la Direcció General de Salut Pública, carrer del misser Mascó núm. 31, València 46503.
  
Setena. Selecció
  
Es constituïx la comissió avaluadora, que estarà presidida pel director general de Salut Pública, o la persona suplent que hi designe, i estarà composta per 2 representants del Servici d'Estudis i Estadístiques de l'Àrea d'Epidemiologia i un representant del Grup d'Investigació BET (Bioenginyeria, Electrònica i Telemedicina) de la Universitat Politècnica de València, designats pel director general de Salut Pública.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió pot convocar tots els aspirants que considere per a comprovar, mitjançant una entrevista, els extrems o mèrits adduïts que considere d'interés.
  
El funcionament de la comissió s'ha d'adaptar al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Una vegada finalitzat el procés selectiu, la comissió elaborarà una proposta de concessió de beca que contindrà el beneficiari i una borsa de reserva, per al cas de produir-se alguna renúncia o abandó. La comissió podrà proposar deixar deserta l'adjudicació de la beca convocada.
  
Huitena. Resolució de la convocatòria.
  
En el termini màxim de 20 dies hàbils a partir de l'endemà de la finalització de presentació de sol·licituds, la beca s'adjudicarà mitjançant resolució del conseller de Sanitat, a proposta de la comissió avaluadora, la qual es publicarà en el Diari Oficial de la Generalitat Valenciana.
  
Així mateix, la resolució concedida es notificarà a l'interessat i a més es publicarà la relació per orde de puntuació obtinguda pels aspirants al tauler d'anuncis de la Conselleria de Sanitat (c/ del misser Mascó, 31. València), d'acord amb l'article 4.3 del Decret 108/1992, de 6 de juliol, del Govern Valencià, pel qual es regula la concessió de beques. Esta relació es constituirà com a borsa de reserva, per si hi havia cap renúncia o abandó.
  
La Direcció General de Salut Pública convocarà l'adjudicatari per a la firma del corresponent document de notificació i acceptació, que ha d'efectuar-se en un termini no superior a 10 dies hàbils des de la data de l'acceptació per part de l'adjudicatari.
  
Novena. Drets, obligacions, tutoria i incidències del becari
  
1. Per a l'ajuda a estudis i investigació en matèria de sistemes d'informació sobre càncer en salut pública continguts en la present orde, s'estarà al que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana, amb particular efecte de l'article 47.
  
2. La beca objecte de la present convocatòria és incompatible amb l'aprofitament de qualsevol altra beca per a esta o semblant activitat, ajuda o activitat laboral que supose una activitat semblant o que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
3. El beneficiari de la subvenció, si és procedent, ha d'acreditar, en el moment immediatament posterior a la recepció de la notificació de resolució de concessió, que es troba al corrent de les seues obligacions tributàries i de Seguretat Social, en la forma que s'establix en l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
4. La Direcció General de Salut Pública ordenarà les activitats i establirà la dedicació del becari segons els criteris dels propis servicis i mitjans, i amb una dedicació total de 35 hores setmanals.
  
5. Les obligacions del becari són:
  
a. col·laborar en els treballs apropiats a la seua titulació i assistència als projectes.
  
b. realitzar el treball encomanat.
  
c. un mes abans de la finalització de la beca, realitzar una memòria científica i de les activitats dutes a terme durant el període.
  
6. Finalitzat el període de vigor de la beca, i després de l'informe d'assistència, aprofitament i aptitud, el director general de Salut Pública estendrà el certificat corresponent.
  
7. Si el becari, com a conseqüència del desenvolupament de les tasques que haja de dur a terme, incorreguera en despeses de desplaçament, pernoctació o restauració, estos li seran rescabalats en els termes que per al personal de la Generalitat Valenciana i l'adscrit funcionalment al seu servici establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de la normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració
  
8. El conseller de Sanitat resoldrà les incidències que es produïsquen durant el període d'aprofitament de la beca i podrà deixar-la sense efecte, prèvia audiència a la persona interessada, en els casos següents:
  
a) incompliment de les seues obligacions.
  
b) no realitzar l'activitat que motivà la concessió.
  
c) deixar de reunir els requisits exigits en la present convocatòria.
  
9. Davant de les incidències, renúncies, abandons o incompliments que deixen vacant la beca, es procedirà a cobrir-la segons l'orde establit en la borsa de reserva que resulte del procés de selecció.
  
Huitena. Recursos